Vi anbefaler i utgangspunktet at man melder seg på et kursforløp hvor alle datoene passer. Vi ønsker å skape en trygg læringsarena på Klokt og fordelen med at deltakere ikke bytter mellom grupper/kursforløp er at tryggheten, tilliten og evnen til å utfordre hverandre øker underveis i programmet ettersom deltakerne blir bedre og bedre kjent.
Alle deltakerne blir for eksempel delt inn i læringstrioer på dag 1 på første samling og disse følger hverandre gjennom hele programmet. Om det er noe uforutsett som gjør at man må bytte fra en gruppe til en annen er det bare å ta en prat med en av kurslederne så kan vi se hvordan vi kan legge til rette for dette på en smidig måte.